b'\n_START_ARTICLE_\nDragatu\xc5\xa1\n_START_SECTION_\nZgodovina\n_START_PARAGRAPH_\nKraj se prvi\xc4\x8d omenja leta 1402, od leta 1854 je sede\xc5\xbe \xc5\xbeupnije. _NEWLINE_Dvostolpna neobaro\xc4\x8dna \xc5\xbeupnijska cerkev svetega Janeza Krstnika iz leta 1858, narejena po na\xc4\x8drtu metli\xc5\xa1kega dekana V. Vovka, je bila poru\xc5\xa1ena ob bombandiranju leta 1944. Od stare oltarne opreme je ohranjena le oltarna slika svetega Janeza Krstnika, ki je, tako kot uni\xc4\x8deni glavni oltar, izdelek Jurija Tav\xc4\x8darja iz leta 1858. Nadomestila jo je cerkev Vseh svetih._NEWLINE_Med drugo svetovno vojno leta 1944 je bil v Dragatu\xc5\xa1u nastanjen Glavni \xc5\xa1tab NOV in POS (dober mesec).'